( 104 ) 
aud 1 testament dud 1 Roi cath. Il la pourra entendre et en communiquer a 
qui bon lui semblera pour après m’en consulter. Et quant à cela de l’Em¬ 
pereur Maximilien et Roi Don Ph e , que Dieu absoille, il face aussi le 
semblable, dont ce que Lallemand 1 l’informera en prendre de Mons r de 
la Chaulx et du M re de la Chambre pour prendre les comptes. 
[CHANCELLIER.] 
La cinquiesme, sur ce qui a esté mal emploié des croisades, indulgences, 
décimés et autres deniers dediez à l’expedition des infidèles, rédemptions 
des captifs ou autres œuvres pieuses, soit liquidé par les comptes, afin 
que en son temps le puissies supplier d’autres deniers ou en obtenir 
rémission et quittance du saint siégé apostolicque. 
ÉLECTION DES PERSONNES. 
Secondement, apres la craincte de Dieu, pour bien conduire tous voz 
affaires et y mectre bon ordre et vous aider à souppourter les fais, vous 
fault avoir gens qualifiiez ausquelz ayez confidence, telles que vous puis¬ 
siez reposer et descharger sur eulx, et à cest effect vous fault ensiuir le 
conseil que Dieu par la bouche de Jectro donna à Moyses quand il lui 
commit la charge de gouverner et conduire son peuple d’Israël et lui 
conseillant qu’il dut pourveoir tous ses peuples de gens vertueulx, sages, 
craingnans Dieu, véritables et aborissans avarice, et que d’iceulx il 
ordonnast ses ministres pour faire justice au peuple en tous temps et 
referer à lui les choses les plus grandes en despeschant les moindres, 
afin qu’il trouvast. la charge plus legiere en la partissant aux autres, et 
qu’il puisse mieulx complir et soubstenir les commandemens de Dieu, et 
puis, sire, que à Moyses qui estoit si sage et tant en la grâce de Dieu, qui 
lui parloit de face à face et par lui bailla la loi à son peuple, ne lui 
sembla estre possible qu’il sceusl gouverner si grande charge tout seul, 
et lui bailla led 1 conseil de choisir gens pour l’aider et supporter, beaucop 
plus necessaire doit estre à V. M. de ce faire, aiant plus grande charge 
que n’avoit Moyses mesme, vous ayant Dieu commit à ceste souveraine 
dignité imp le à laquelle appartient l’administration de tout le monde. 
ORDRE DE CONSEIL. 
Tiercement, ayant choisi les personnes, comme dit est, telles que vous 
puissiez confier et reposer en eulx, devez disposer avec eulx qu’il y ait 
ordre en la despesche de voz affaires, et tel ordre que l’ung ne regarde 
1 Jean Lallemand, secrétaire d’état. 
